Anexă nr.1  la Hotărârea nr……. din………………..

CONVENŢIE

ÎNTRE
1. Direcţia de Asistenţă Socială Comunitară Timişoara-Serviciul pentru Protecţia Persoanelor cu Handicap, cu sediul în Timişoara, str. Dorobanţilor  nr.11 A,  reprezentat prin doamna Maria Stoianov-director executiv  şi doamna Daniela Lung- Şef Serviciu pentru Protecţia Persoanelor cu Handicap
 şi

2.Regia Autonomă de Transport Timişoara, cu sediul în Timişoara, Bv. Take Ionescu, nr.56, cod fiscal 14519505, înregistrată în Registrul Comerţului J/35/3034/1991, reprezentată prin  domnul Eugen Stănescu-director general şi d-na Sorina Boldura-director financiar contabil

    convin următoarele :

Capitolul I

Obiectul convenţiei 

Art.1.Obiectul convenţiei îl reprezintă realizarea activităţii de transport adaptat de către Regia Autonomă de Transport Timişoara  pentru  persoanele cu dizabilităţi locomotorii nominalizate  de către Serviciul pentru Protecţia Persoanelor cu Handicap, cu cele 4 microbuze Mercedes Benz Sprinter, proprietate privată a Primăriei Municipiului Timişoara şi date în administrare Regiei Autonome de Transport Timişoara prin H.C.L.M.T nr. 226/10.05.2005 .

Capitolul II

Durata convenţiei
Art.2.Convenţia se încheie pe o perioadă determinată de 1 an, cu posibilitatea prelungirii ei prin acordul părţilor şi cu aprobarea Consiliului Local Timişoara.
Capitolul III

Obligaţiile părţilor 

Art.3. Direcţia de Asistenţă Socială Comunitară Timişoara - Serviciul pentru Protecţia Persoanelor cu Handicap îşi asumă şi execută următoarele obligaţii :

     a) întocmeşte  graficelor de transport pe număr de persoane şi maşină, în funcţie de solicitări;

     b) stabileşte locurile de staţionare şi ora de preluare a beneficiarilor pe care  le va comunica atât beneficiarului cât şi transportatorului;

     c) asigură pe fiecare mijloc de transport o persoană de însoţire cu calificare în domeniul social, cu competenţă în însoţirea şi sprijinirea persoanelor pe mijloacele de transport;

     d) vizează foile zilnice de parcurs aferente activităţii de transport; 

     e) efectuează plata serviciilor prestate efectiv  către Regia Autonomă de Transport Timişoara;

     f)  întocmeşte centralizatorul lunar al foilor de parcurs aprobate/ mijloc de transport . 

Art.4.Regia Autonomă de Transport Timişoara îşi asumă şi execută următoarele obligaţii:

     a)efectuează activitatea de transport adaptat pentru persoanele cu handicap cu dizabilităţi locomotorii nominalizate de către Serviciul pentru Protecţia Persoanelor cu Handicap, cu cele 4 microbuze Mercedes Benz Sprinter, proprietate privată a Primăriei Municipiului Timişoara şi date în administrare Regiei Autonome de Transport Timişoara prin H.C.L.M.T nr. 226/10.05.2005 ;

     b) respectă consumul de combustibil în cotă de 200 litri/autovehicul/lunar prevăzut de O.G.80/2001 privind stabilirea unor normative de cheltuieli pentru autorităţile şi instituţiile publice;

    c) calculează un tarif /km  şi  îl supune  spre aprobare Consiliului Local Timişoara;

   d) întocmeşte foile de parcurs zilnice pe fiecare mijloc de transport şi le supune aprobării  Serviciului pentru Protecţia Persoanelor cu Handicap;

     e) întocmeşte factura de decontare, pe baza centralizatorului , şi asigură transmiterea ei, în maxim 5 zile, către Serviciul pentru Protecţia Persoanelor cu Handicap;

      f) gestionează costurile directe privind exploatarea mijloacelor de transport, constând în aprovizionarea cu carburanţi şi lubrifianţi, piese de schimb, salarii şoferi, plată asigurări, plată reparaţii curente, etc..
Capitolul IV

Procedura de efectuare a activităţii

1. Beneficiarii activităţii de transport adaptat şi tariful perceput
Art.5. Beneficiarii transportului adaptat sunt persoane cu dizabilităţi locomotorii,  utilizatori de fotoliu rulant cu autonomie şi fără autonomie în manipularea căruciorului, eventual însoţiţi de o altă persoană, în limita capacităţii de transport a fiecărui microbuz.
Art.6. Tariful stabilit de Regia Autonomă de Transport Timişoara este de 1,75 Lei/km, fără TVA, şi cuprinde salarii conducători auto, combustibil, asigurări şi alte cheltuieli de întreţinere.
Art.7. Tariful stabilit  poate fi modificat anual de către Regia Autonomă de Transport Timişoara în funcţie de costurile efective,  numai prin Hotărâre a Consiliului Local al Municipiului Timişoara.
2. Decontarea 
Art. 8: Regia Autonomă de Transport Timişoara va  factura contravaloarea activităţii de transport până în  data de 5 ale lunii curente pentru luna precedentă, în baza centralizatorului lunar al  foilor de parcurs aprobate/ mijloc de transport, întocmit de către Serviciul pentru Protecţia Persoanelor cu Handicap. 

3.Plata
Art. 9: Serviciul pentru Protecţia Persoanelor cu Handicap  va efectua plata   facturilor  în termen de 10 zile de la primirea  facturii, în contul  Regiei Autonome de Transport Timişoara nr._________________________, deschis la _________________________________________, cu ordin de plată.
Art.10 Pentru întârzierea plăţii Serviciul pentru Protecţia Persoanelor cu Handicap suporta majorări de întârziere  de 0,1 /zi pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv.
Capitolul V
Modificarea şi încetarea convenţiei

Art.11.Convenţia poate înceta :

   a)  prin acordul părţilor ;

   b) prin intervenirea unor modificări legislative care face imposibilă realizarea obiectului Convenţiei sau a obligaţiilor părţilor ;

   c) hotărârea Consiliului Local Timişoara;

   d) schimbarea formei juridice a Regiei Autonome de Transport Timişoara.

Art.12.Prezenta convenţie poate fi modificată sau completată numai prin acordul scris al părţilor şi  după aprobarea Consiliului Local Timişoara. Modificările legislative au efect asupra convenţiei dacă sunt imperative şi dacă privesc principalele clauze ale convenţiei .

Art.13.Declararea nulităţii unei clauze a convenţiei nu are ca efect nulitatea întregii convenţii. Clauza declarată nulă va fi înlocuită de către părţi, cu una validă sau va fi suplinită de către dispoziţia legală corespunzătoare .   

Capitolul VI
Alte clauze

Art.14 Eventualele litigii care s-ar putea ivi în legătură cu această convenţie vor fi soluţionate pe cale amiabilă , iar dacă părţile nu cad de acord, acestea vor fi soluţionate de către instanţele judecătoreşti competente. 

Art.15.Prezenta convenţie a fost aprobată de Consiliul Local al Municipiului Timişoara, prin H.C.L.M.T.nr.___________ ;

Art.16.Convenţia intră în vigoare la data 01.01.2007, după aprobarea în Consiliul Local al Municipiului Timişoara .

Redactată şi semnată în Timişoara astăzi, _________________ în 4 exemplare originale, câte două pentru fiecare parte . 

